《四野农歌》
明代·沈海

烟雨冥蒙昼景昏，农歌四野竞纷纷。东村群唱西村和，南陇余音北陇闻。

麦秀新腔良有节，竹枝遗调本无文。不知帝力吾何有，击壤声中又夕曛。

作者简介：沈海（一四二七—一五一一），字观澜，明常熟人。成化二年进士，授刑部主事，官至泉州知府，补重庆府，兴学校，省徭役。以老乞归。有《葵轩遗稿》。